Римлылар парфиялылар менән һуғыш ваҡытында  (41 йылда)  Пальмираны алырға тырыша, әммә ниәттәре барып сыҡмай. Траян осоронда ул Рим ғәскәрҙәре тарафынан тотош емертелә, ләкин Адриан уны тергеҙә һәм Адрианополь тигән исем ҡуша, хакимдарына күпмелер кимәлдә иреклелек бирә, шул рәүешле уларҙы   парфиялылар менән берләшеүҙән араларға уйлай.   Каракалл ваҡытында (беҙҙең эраның 212&nbsp;йылы тирәһе) Пальмира  Рим  колонияһы тип иғлан ителә,   juris italici  тип аталған өҫтөнлөктәр бирелә (йәғни хоҡуҡтары  Италияның үҙендә булған колонияларҙың хоҡуҡтары менән тигеҙ була) һәм ошо урында уҡ тыуған  сенатор Септимий Оденат идараһы аҫтына тапшырыла. Әммә ул  Римға ҡаршы ихтилал күтәрә һәм  Руфин тигән берәү тарафынан үлтерелә.